Broj: 20 Su-237/2015

U Požegi, na dan 12. lipnja 2015. godine

 Na temelju članka 30. st. 1. Zakona o sudovima (Narodne novine broj 28/13 i 33/15) te članka 21. stavak 2. točka 1. Zakona o energetskoj učinkovitosti (Narodne novine 127/14), predsjednica Općinskog suda u Požegi, Snježana Polgar, donijela je dana 12. lipnja 2015. godine

**O D L U K U**

 o imenovanju fizičke osobe zadužene za praćenje potrošnje energije i vode

Članak 1.

Imenuje se Zlatko Balandin – namještenik Općinskog suda u Požegi, raspoređen na poslove domara i vozača, osobom zaduženom za praćenje potrošnje energije i vode u zgradi koja se nalazi u Požegi Sv. Florijana 2, koju koriste Općinski sud u Požegi, Županijski sud u Slav. Brodu – Stalna služba u Požegi i Općinsko državno odvjetništvo u Požegi.

Članak 2.

Imenovana osoba obvezna je sukladno članku 21. stavak 2. točka 2. Zakona o energetskoj učinkovitosti:

1. redovito pratiti i najmanje jednom mjesečno unositi podatke o potrošnji energije i vode u zgradi u nacionalni informacijski sustav za gospodarenje energijom
2. periodički, a najkasnije jednom godišnje analizirati potrošnju energije u zgradi o čemu je dužna izvijestiti APN
3. obavljati i druge poslove propisane Pravilnikom o sustavnom gospodarenju energijom u javnom sektoru (NN 18/15).

Članak 3.

Ova odluka stupa na snagu danom donošenja.

Predsjednica suda:

Snježana Polgar